title: Provedbena uredba Komisije (EU) br. 695/2014 оd 23. lipnja 2014. o utvrđivanju paušalnih uvoznih vrijednosti za određivanje ulazne cijene određenog voća i povrća

text:
               24.6.2014

               HR

               Službeni list Europske unije

               L 183/21

         PROVEDBENA UREDBA KOMISIJE (EU) br. 695/2014
   оd 23. lipnja 2014.
   o utvrđivanju paušalnih uvoznih vrijednosti za određivanje ulazne cijene određenog voća i povrća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (1),
   uzimajući u obzir Provedbenu uredbu Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (2), a posebno njezin članak 136. stavak 1.,
   budući da:

               (1)

               Provedbenom uredbom (EU) br. 543/2011, prema ishodu Urugvajske runde multilateralnih pregovora o trgovini, utvrđuju se kriteriji kojima Komisija određuje paušalne vrijednosti za uvoz iz trećih zemalja, za proizvode i razdoblja određena u njezinu Prilogu XVI. dijelu A.

               (2)

               Paušalna uvozna vrijednost izračunava se za svaki radni dan, u skladu s člankom 136. stavkom 1. Provedbene uredbe (EU) br. 543/2011, uzimajući u obzir promjenjive dnevne podatke. Stoga ova Uredba treba stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Paušalne uvozne vrijednosti iz članka 136. Provedbene uredbe (EU) br. 543/2011 određene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 23. lipnja 2014.

            Za Komisiju,

            u ime predsjednika,

         Jerzy PLEWA

            Glavni direktor za poljoprivredu i ruralni razvoj

      (1)  SL L 299, 16.11.2007., str. 1.

      (2)  SL L 157, 15.6.2011., str. 1.

      PRILOG
      Paušalne uvozne vrijednosti za određivanje ulazne cijene određenog voća i povrća

                  (EUR/100 kg)

                  Oznaka KN

                  Oznaka treće zemlje (1)

                  Standardna uvozna vrijednost

                  0702 00 00

                  MK

                  75,1

                  TR

                  61,5

                  ZZ

                  68,3

                  0707 00 05

                  MK

                  50,7

                  TR

                  85,3

                  ZZ

                  68,0

                  0709 93 10

                  TR

                  109,5

                  ZZ

                  109,5

                  0805 50 10

                  AR

                  109,3

                  BO

                  119,0

                  TR

                  141,7

                  ZA

                  123,1

                  ZZ

                  123,3

                  0808 10 80

                  AR

                  103,0

                  BR

                  76,7

                  CL

                  99,2

                  CN

                  130,3

                  NZ

                  130,7

                  US

                  223,4

                  ZA

                  120,8

                  ZZ

                  126,3

                  0809 10 00

                  TR

                  249,2

                  ZZ

                  249,2

                  0809 29 00

                  TR

                  310,3

                  ZZ

                  310,3

                  0809 30

                  MK

                  87,8

                  ZZ

                  87,8

         (1)  Nomenklatura država utvrđena Uredbom Komisije (EZ) br. 1833/2006 (SL L 354, 14.12.2006., str. 19.). Oznakom „ZZ” označava se „drugo podrijetlo”.


title: Provedbena uredba Komisije (EU) br. 959/2013 оd 7. listopada 2013. o izmjeni Uredbe (EU) br. 1291/2009 o odabiru poljoprivrednih gospodarstava koja podnose izvješća u svrhu određivanja prihoda poljoprivrednih gospodarstava

text:
               8.10.2013

               HR

               Službeni list Europske unije

               L 265/3

         PROVEDBENA UREDBA KOMISIJE (EU) br. 959/2013
   оd 7. listopada 2013.
   o izmjeni Uredbe (EU) br. 1291/2009 o odabiru poljoprivrednih gospodarstava koja podnose izvješća u svrhu određivanja prihoda poljoprivrednih gospodarstava
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1217/2009 od 30. studenoga 2009. o uspostavi sustava za prikupljanje knjigovodstvenih podataka o prihodima i poslovnim aktivnostima poljoprivrednih gospodarstava u Europskoj zajednici (1), a posebno njezin članak 5. stavak 4. i članak 7. stavak 2.,
   budući da:

               (1)

               Člankom 2. Uredbe Komisije (EU) br. 1291/2009 (2) utvrđuje se prag ekonomske veličine poljoprivrednih gospodarstava, a u Prilogu toj Uredbi određuje se broj poljoprivrednih gospodarstava koja podnose izvješća po područnoj jedinici. Zbog pristupanja Hrvatske potrebno je za tu novu državu članicu odrediti prag kao i broj poljoprivrednih gospodarstava koja podnose izvješća.

               (2)

               Nadalje, potrebno je odrediti datum do kojeg Hrvatska mora dostaviti Komisiji svoj prvi plan odabira poljoprivrednih gospodarstava koja podnose izvješća.

               (3)

               Zbog strukturnih promjena u Italiji smanjio se broj najmanjih gospodarstava te njihov doprinos ukupnoj poljoprivrednoj proizvodnji, tako da ih više nije potrebno uzimati u obzir u studijama koje pokrivaju najvažniji dio poljoprivrednih aktivnosti. Kako bi se osigurala bolja zastupljenost talijanskog uzorka potrebno je prilagoditi prag i broj poljoprivrednih gospodarstava za Italiju.

               (4)

               Uredbu (EU) br. 1291/2009 potrebno je stoga na odgovarajući način izmijeniti.

               (5)

               Mjere predviđene u ovoj Uredbi u skladu su s mišljenjem Odbora Zajednice za sustav poljoprivrednih knjigovodstvenih podataka,

         DONIJELA JE OVU UREDBU:
   Članak 1.
   Uredba (EU) br. 1291/2009 mijenja se kako slijedi:

               1.

               Članak 2. mijenja se kako slijedi:

                           (a)

                           između alineja koje se odnose na Francusku i Italiju umeće se sljedeća alineja:

                                       „—

                                       :

                                       Hrvatska

                                       :

                                       4 000 EUR”;

                           (b)

                           alineja koja se odnosi na Italiju zamjenjuje se sljedećim:

                                       „—

                                       :

                                       Italija

                                       :

                                       8 000 EUR”.

               2.

               U drugom stavku članka 5. dodaje se sljedeća rečenica:
               „Za obračunsku godinu 2013. Hrvatska do 31. listopada 2013. obavješćuje Komisiju o svom planu odabira.”

               3.

               Prilog se izmjenjuje u skladu s Prilogom ovoj Uredbi.

         Članak 2.
   Ova Uredba stupa na snagu sedmog dana od dana objave u Službenom listu Europske unije.
   Za Hrvatsku se primjenjuje od obračunske godine 2013.
   Za Italiju se primjenjuje od obračunske godine 2014.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 7. listopada 2013.

            Za Komisiju

            Predsjednik

         José Manuel BARROSO

      (1)  SL L 328, 15.12.2009., str. 27.

      (2)  Uredba Komisije (EU) br. 1291/2009 od 18. prosinca 2009. o odabiru poljoprivrednih gospodarstava koja podnose izvješća u svrhu određivanja prihoda poljoprivrednih gospodarstava (SL L 347, 24.12.2009., str. 14.).

      PRILOG

                  1.

                  U Prilogu Uredbi (EU) br. 1291/2009 umeće se sljedeći redak između redaka za Francusku i Italiju:

                              „860

                              HRVATSKA

                              1 251”

                  2.

                  Reci koji se odnose na Italiju zamjenjuju se sljedećim:

                              „ITALIJA

                              221

                              Valle D’Aosta

                              170

                              222

                              Piemonte

                              594

                              230

                              Lombardia

                              717

                              241

                              Trento

                              282

                              242

                              Bolzano

                              338

                              243

                              Veneto

                              707

                              244

                              Friuli

                              451

                              250

                              Liguria

                              431

                              260

                              Emilia Romagna

                              873

                              270

                              Toscana

                              577

                              281

                              Marche

                              452

                              282

                              Umbria

                              460

                              291

                              Lazio

                              587

                              292

                              Abruzzo

                              572

                              301

                              Molise

                              342

                              302

                              Campania

                              667

                              303

                              Calabria

                              510

                              311

                              Puglia

                              723

                              312

                              Basilicata

                              400

                              320

                              Sicilia

                              706

                              330

                              Sardegna

                              547

                              Italija ukupno

                              11 106”


title: Provedbena uredba Komisije (EU) br. 873/2014 оd 8. kolovoza 2014. o razvrstavanju određene robe u kombiniranu nomenklaturu

text:
               13.8.2014

               HR

               Službeni list Europske unije

               L 240/2

         PROVEDBENA UREDBA KOMISIJE (EU) br. 873/2014
   оd 8. kolovoza 2014.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:

               (1)

               Radi osiguravanja jedinstvene primjene kombinirane nomenklature koja je priložena Uredbi (EEZ) br. 2658/87, potrebno je donijeti mjere za razvrstavanje robe iz Priloga ovoj Uredbi.

               (2)

               Uredbom (EEZ) br. 2658/87 utvrđena su opća pravila o tumačenju kombinirane nomenklature. Ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci, te koja je utvrđena posebnim odredbama Unije, a u cilju primjene tarifa i drugih mjera u vezi s trgovinom robom.

               (3)

               U skladu s navedenim općim pravilima, robu opisanu u stupcu 1. tablice iz Priloga ovoj Uredbi potrebno je razvrstati u odgovarajuću oznaku KN iz stupca 2., a na temelju razloga navedenih u stupcu 3.

               (4)

               Primjereno je odrediti da u skladu s člankom 12. stavkom 6. Uredbe Vijeća (EEZ) br. 2913/92 (2) korisnik može obvezujuće tarifne informacije povezane s razvrstavanjem robe u kombiniranu nomenklaturu, a koje nisu u skladu s ovom Uredbom, nastaviti navoditi tijekom određenog razdoblja. Trebalo bi odrediti da to razdoblje traje tri mjeseca.

               (5)

               Mjere predviđene u ovoj Uredbi u skladu su s mišljenjem Odbora za Carinski zakonik,

         DONIJELA JE OVU UREDBU:
   Članak 1.
   Roba iz stupca 1. tablice iz Priloga razvrstava se u kombiniranu nomenklaturu u oznaku KN iz stupca 2. te tablice.
   Članak 2.
   Obvezujuće tarifne informacije koje nisu u skladu s ovom Uredbom mogu se nastaviti navoditi u skladu s člankom 12. stavkom 6. Uredbe (EEZ) br. 2913/92 tijekom razdoblja od tri mjeseca od datuma stupanja na snagu ove Uredbe.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 8. kolovoza 2014.

            Za Komisiju,

            u ime predsjednika,

         Martine REICHERTS

            Članica Komisije

      (1)  SL L 256, 7.9.1987., str. 1.

      (2)  Uredba Vijeća (EEZ) br. 2913/92 od 12. listopada 1992. o Carinskom zakoniku Zajednice (SL L 302, 19.10.1992., str. 1.).

      PRILOG

                  Opis robe

                  Razvrstavanje
                  (oznaka KN)

                  Obrazloženje

                  (1)

                  (2)

                  (3)

                              1.

                              Predmet koji se sastoji od dijela kružnog oblika promjera približno 15 cm i produžetka u obliku cijevi duljine približno 20 cm.
                              Na gornjoj strani predmeta nalazi se rupa kružnog oblika koja omogućuje ulazak zraka. Na donjoj strani predmeta prema kraju produžetka nalazi se ventil od plastične mase.
                              Vanjska površina izrađena je od dvaju slijepljenih dijelova od tekstilnog materijala koji su s unutarnje strane prevučeni.
                              Na unutarnjoj strani nalazi se kružni cilindar od plastične pjene s urezom u sredini.
                              Zrak se pritiskom na rupu kružnog oblika na gornjoj strani kroz produžetak i ventil prenosi u zračni madrac.
                              Predmet je označen kao minisisaljka.
                              (Vidjeti fotografiju A) (1)

                  8414 20 80

                  Razvrstavanje se utvrđuje općim pravilima 1. i 6. za tumačenje kombinirane nomenklature (OPT) i nazivom oznaka KN 8414, 8414 20 i 8414 20 80.
                  S obzirom na njegova objektivna svojstva, predmet je zračna sisaljka na ručni pogon koja se pogoni isključivo ljudskom silom. Sisaljke na ručni pogon koje se pogone isključivo ljudskom silom i koje su namijenjene napuhavanju zračnih madraca obuhvaćene su podbrojevima 8414 20 20 i 8414 20 80 (vidjeti i napomene s objašnjenjem kombinirane nomenklature (CNEN), podbrojeve 8414 20 20 i 8414 20 80).
                  Predmet se stoga razvrstava u oznaku KN 8414 20 80 kao ostale zračne sisaljke na ručni pogon.

                              2.

                              Predmet u obliku bubrega (veličine približno 35 cm × 17 cm) s produžetkom u obliku cijevi (duljine približno 25 cm) s tri ventila.
                              Na donjoj strani predmeta nalazi se ventil koji omogućuje ulazak zraka. Na gornjoj strani predmeta prema kraju produžetka nalaze se dva ventila od plastike smještena jedan pored drugog.
                              Vanjska površina izrađena je od dvaju dijelova od tekstilnog materijala koji su prevučeni s unutarnje strane i slijepljeni.
                              Na unutarnjoj strani nalazi se komad od plastične pjene ovalnog oblika s urezom. Na urezu na donjoj strani nalazi se ventil.
                              Zrak se pritiskom na ventil na donjoj strani kroz produžetak i posljednji ventil prenosi u zračni madrac.
                              Predmet je označen kao minisisaljka. Može se rabiti i kao jastuk jer se umetanjem jednog ventila na produžetku u drugi sprječava ispuštanje zraka iz predmeta.
                              (Vidjeti fotografiju B) (1)

                  8414 20 80

                  Razvrstavanje se utvrđuje općim pravilima 1., 3.(c) i 6. i nazivom oznaka KN 8414, 8414 20 i 8414 20 80.
                  S jedne strane predmet je jastuk na napuhavanje i stoga je proizvod za kampiranje obuhvaćen tarifnim brojem 6306 (vidjeti i napomene s objašnjenjem Harmoniziranog sustava za tarifni broj 6306 (5)). S druge strane predmet je i zračna sisaljka na ručni pogon koja se pogoni isključivo ljudskom silom i koja je namijenjena napuhavanju zračnih madraca koji su obuhvaćeni tarifnim brojem 8414 (vidjeti i CNEN za podbrojeve 8414 20 20 i 8414 20 80).
                  Budući da ni jedan od dvaju tarifnih brojeva nije posebniji u smislu općeg pravila 3.(a) i da se predmet ne može razvrstati upućivanjem na opće pravilo 3.(b), predmet se razvrstava u onaj tarifni broj koji se od dvaju tarifnih brojeva (6306 i 8414) koji podjednako dolaze u obzir po numeričkom redu posljednji pojavljuje u smislu općeg pravila 3.(c).
                  Predmet se stoga razvrstava u oznaku KN 8414 20 80 kao ostale zračne sisaljke na ručni pogon.

                  Fotografija A

                  Fotografija B

         (1)  Slika služi isključivo za informativne svrhe.


title: Provedbena uredba Komisije (EU) 2017/493 оd 21. ožujka 2017. o oslobađanju sredstava osiguranja u pogledu uvoznih carinskih kvota Unije za meso peradi podrijetlom iz Ukrajine kojima se upravlja na temelju Provedbene uredbe (EU) 2015/2078

text:
               22.3.2017

               HR

               Službeni list Europske unije

               L 76/16

         PROVEDBENA UREDBA KOMISIJE (EU) 2017/493
   оd 21. ožujka 2017.
   o oslobađanju sredstava osiguranja u pogledu uvoznih carinskih kvota Unije za meso peradi podrijetlom iz Ukrajine kojima se upravlja na temelju Provedbene uredbe (EU) 2015/2078
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 187. točke (a), (c) i (d),
   budući da:

               (1)

               Provedbena uredba Komisije (EU) 2015/2078 (2) o otvaranju uvoznih carinskih kvota Unije za meso peradi podrijetlom iz Ukrajine i upravljanju tim kvotama.

               (2)

               Nakon što je 30. studenoga 2016. potvrđena pojava visokopatogene influence ptica (VPIP) kod peradi na državnom području Ukrajine i u skladu sa zahtjevima iz članka 9. Uredbe Komisije (EZ) br. 798/2008 (3) koji moraju biti ispunjeni da bi se zemlja smatrala slobodnom od VPIP-a, državno područje Ukrajine ne može se smatrati slobodnim od te bolesti. Ukrajinska tijela zato nisu mogla izdavati veterinarske certifikate potrebne za izvoz peradi i proizvoda od peradi u Uniju.

               (3)

               Na temelju informacija koje je dostavila Ukrajina, Provedbenom uredbom Komisije (EU) 2017/193 (4) izmijenjena je među ostalim Uredba (EZ) br. 798/2008 kako bi se ograničile restrikcije na unos pošiljaka peradi i proizvoda od peradi u Uniju na samo ona područja Ukrajine koja su pogođena VPIP-om. Ukrajinska tijela zato od 7. veljače 2017. mogu izdavati veterinarske certifikate za izvoz peradi i proizvoda od peradi u Uniju iz područja koja nisu pogođena VPIP-om.

               (4)

               Zbog toga gospodarski subjekti koji su dobili uvozna prava i uvozne dozvole za uvoz mesa peradi unutar uvoznih carinskih kvota iz Provedbene uredbe (EU) 2015/2078 za razdoblje carinskih kvota od 1. siječnja do 31. prosinca 2016. nisu mogli nabavljati proizvode od 30. studenoga 2016. do 31. prosinca 2016. Osim toga gospodarski subjekti koji su dobili prava uvoza za podrazdoblje carinskih kvota od 1. siječnja do 31. ožujka 2017. imali su poteškoća s nabavom proizvoda zbog nemogućnosti uvoza do nakon 7. veljače 2017. i činjenice da restrikcije za neka područja u Ukrajini ostaju na snazi.

               (5)

               Zato je nužno propisati da bi uz određene uvjete trebalo osloboditi sredstva osiguranja položena u vezi s tim uvoznim pravima i s potom izdanim uvoznim dozvolama neiskorištenima do 31. prosinca 2016. i u vezi s tim uvoznim pravima neiskorištenima do 31. prosinca 2017.

               (6)

               Budući da se ta mjera može odnositi na sredstva osiguranja položena krajem 2015. ili početkom 2016., subjekti bi trebali moći zatražiti njihovo oslobađanje u najkraćem mogućem roku. Ova bi Uredba stoga trebala stupiti na snagu sljedećeg dana od dana objave.

               (7)

               Mjere predviđene ovom Uredbom u skladu su s mišljenjem Odbora za zajedničku organizaciju poljoprivrednih tržišta,

         DONIJELA JE OVU UREDBU:
   Članak 1.
   Oslobađanje sredstava osiguranja koja se odnose na razdoblje od 1. siječnja do 31. prosinca 2016.
   1.   Na zahtjev predmetnih subjekata sredstva osiguranja povezana s uvoznim pravima i dozvolama položena u skladu s člankom 3. stavkom 2. odnosno člankom 4. stavkom 4. Provedbene uredbe (EU) 2015/2078 oslobađaju se pod uvjetom da su uvozna prava ili dozvole do 31. prosinca 2016. iskorišteni samo djelomično ili da uopće nisu iskorišteni.
   2.   Sredstva osiguranja iz stavka 1. oslobađaju se razmjerno uvoznim pravima i dozvolama neiskorištenima do 31. prosinca 2016.
   Članak 2.
   Oslobađanje sredstava osiguranja koja se odnose na razdoblje od 1. siječnja do 31. prosinca 2017.
   1.   Na zahtjev predmetnih subjekata, sredstva osiguranja koja se odnose na uvozna prava odobrena za podrazdoblje od 1. siječnja do 31. ožujka 2017., položena u skladu s člankom 3. stavkom 2. Provedbene uredbe (EU) 2015/2078 oslobađaju se pod uvjetom da su uvozna prava iskorištena samo djelomično ili da uopće nisu iskorištena do 31. prosinca 2017.
   2.   Sredstva osiguranja iz stavka 1. oslobađaju se razmjerno uvoznim pravima koja nisu iskorištena do 31. prosinca 2017.
   Članak 3.
   Stupanje na snagu
   Ova Uredba stupa na snagu sljedećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 21. ožujka 2017.

            Za Komisiju

            Predsjednik

         Jean-Claude JUNCKER

      (1)  SL L 347, 20.12.2013., str. 671.

      (2)  Provedbena uredba Komisije (EU) 2015/2078 od 18. studenoga 2015. o otvaranju uvoznih carinskih kvota Unije za meso peradi podrijetlom iz Ukrajine i upravljanju tim kvotama (SL L 302, 19.11.2015., str. 63.).

      (3)  Uredba Komisije (EZ) br. 798/2008 od 8. kolovoza 2008. o utvrđivanju popisa trećih zemalja, državnih područja, zona ili kompartmenta iz kojih je dozvoljen uvoz i provoz peradi i proizvoda od peradi kroz Zajednicu te o zahtjevima veterinarskog certificiranja (SL L 226, 23.8.2008., str. 1.).

      (4)  Provedbena uredba Komisije (EU) 2017/193 оd 3. veljače 2017. o izmjeni Priloga II. Odluci 2007/777/EZ i Priloga I. Uredbi (EZ) br. 798/2008 u pogledu unosa za Ukrajinu na popise trećih zemalja iz kojih je odobren unos određenih proizvoda u Uniju u vezi s visokopatogenom influencom ptica (SL L 31, 4.2.2017., str. 13.).


title: Provedbena uredba Vijeća (EU) 2015/2350 od 16. prosinca 2015. o provedbi Uredbe (EU) br. 36/2012 o mjerama ograničavanja s obzirom na stanje u Siriji

text:
               17.12.2015

               HR

               Službeni list Europske unije

               L 331/1

         PROVEDBENA UREDBA VIJEĆA (EU) 2015/2350
   od 16. prosinca 2015.
   o provedbi Uredbe (EU) br. 36/2012 o mjerama ograničavanja s obzirom na stanje u Siriji
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EU) br. 36/2012 od 18. siječnja 2012. o mjerama ograničavanja s obzirom na stanje u Siriji i o stavljanju izvan snage Uredbe (EU) br. 442/2011 (1), a posebno njezin članak 32. stavak 1.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 18. siječnja 2012. donijelo Uredbu (EU) br. 36/2012.

               (2)

               Jedna osoba i dva subjekta više se ne bi trebali nalaziti na popisu fizičkih i pravnih osoba, subjekata ili tijela na koje se primjenjuju mjere ograničavanja u Prilogu II. Uredbi (EU) br. 36/2012.

               (3)

               Uredbu (EU) br. 36/2012 stoga bi trebalo izmijeniti na odgovarajući način,

         DONIJELO JE OVU UREDBU:
   Članak 1.
   Prilog II. Uredbi (EU) br. 36/2012 mijenja se kako je navedeno u Prilogu ovoj Uredbi.
   Članak 2.
   Ova Uredba stupa na snagu sljedećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 16. prosinca 2015.

            Za Vijeće

            Predsjednica

         C. DIESCHBOURG

      (1)  SL L 16, 19.1.2012., str. 1.

      PRILOG
      Osoba i dva subjekta navedena u nastavku, kao i s njima povezani unosi, brišu se s popisa određenog u Prilogu II. Uredbi (EU) br. 36/2012:
      A.   Fizičke osobe
      Br. 205 Samir Hamsho
      B.   Subjekti
      Br. 68 Syria Steel SA
      Br. 69 Al Buroj Trading


title: Provedbena uredba Komisije (EU) br. 1079/2012 od 16. studenoga 2012. o utvrđivanju zahtjeva za razmak između govornih kanala za jedinstveno europsko nebo  Tekst značajan za EGP

text:
               07/Sv. 026

               HR

               Službeni list Europske unije

               57

         32012R1079

               L 320/14

               SLUŽBENI LIST EUROPSKE UNIJE

               16.11.2012.

      PROVEDBENA UREDBA KOMISIJE (EU) br. 1079/2012
   od 16. studenoga 2012.
   o utvrđivanju zahtjeva za razmak između govornih kanala za jedinstveno europsko nebo
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 552/2004 Europskog parlamenta i Vijeća od 10. ožujka 2004. o interoperabilnosti Europske mreže za upravljanje zračnim prometom (Uredba o interoperabilnosti) (1), a posebno njezin članak 3. stavak 5.,
   budući da:

               (1)

               Komisija je povjerila mandat Eurocontrolu, u skladu s člankom 8. stavkom 1. Uredbe (EZ) br. 549/2004 Europskog parlamenta i Vijeća od 10. ožujka 2004. o utvrđivanju okvira za stvaranje jedinstvenog europskog neba (Okvirna uredba) (2), da oblikuje zahtjeve za usklađeno uvođenje govornih komunikacija zrak-zemlja s razmakom između kanala od 8,33 kHz. Ova se Uredba temelji na dobivenom izvješću o mandatu od 12. srpnja 2011.

               (2)

               U prvoj fazi mandata donesena je Uredba Komisije (EZ) br. 1265/2007 od 26. listopada 2007. o utvrđivanju zahtjeva za razmak između govornih kanala zrak-zemlja za jedinstveno europsko nebo (3), s ciljem usklađenog uvođenja govornih komunikacija zrak-zemlja s razmakom od 8,33 kHz između kanala u zračnom prostoru iznad razine leta (FL) 195.

               (3)

               Posebne odredbe Uredbe (EZ) br. 1265/2007, uglavnom u vezi s postupcima, već su se primjenjivale u zračnom prostoru ispod razine leta (FL) 195.

               (4)

               Prethodne konverzije u razmak od 8,33 kHz između kanala iznad FL 195 smanjile su frekvencijsko zagušenje, ali ga nisu otklonile. Mnoge države članice nailaze na sve veće poteškoće u zadovoljavanju potražnje za dodjeljivanjem novih frekvencija u mobilnom zrakoplovnom frekvencijskom pojasu 117,975-137 MHz („frekvencijski pojas VHF”).

               (5)

               Jedina realna mogućnost za rješavanje problema srednjoročnog do dugoročnog zagušenja u frekvencijskom pojasu VHF je daljnje uvođenje govornih komunikacija zrak-zemlja s razmakom između kanala od 8,33 kHz.

               (6)

               Nemogućnost zadovoljavanja buduće potražnje za dodjelom frekvencija odgodit će ili onemogućiti poboljšanja zračnog prostora u pogledu povećanja kapaciteta i dovesti do porasta kašnjenja, što će imati za posljedicu značajne troškove.

               (7)

               Upravitelj mreže, uspostavljen Uredbom Komisije (EU) br. 677/2011 od 7. srpnja 2011. o utvrđivanju detaljnih pravila za provedbu mrežnih funkcija za upravljanje zračnim prometom (ATM) i izmjeni Uredbe (EU) br. 691/2010 (4), koordinira i usklađuje procese i postupke za poboljšanje učinkovitosti upravljanja zrakoplovnim frekvencijama. Također usklađuje rano utvrđivanje potreba i rješavanje problema s frekvencijama.

               (8)

               Usklađena uporaba frekvencija za posebne primjene u cijelom europskom zračnom prostoru, pod odgovornošću država članica, dodatno će optimizirati uporabu ograničenih izvora radiofrekvencijskog spektra. Stoga, pri konverziji frekvencija u razmak između kanala od 8,33 kHz trebalo bi uzeti u obzir moguće mjere upravitelja mreže za usklađenu uporabu frekvencija, uglavnom u općem zračnom prometu za komunikacije zrak-zrak i za posebne primjene u vezi s aktivnostima općeg zrakoplovstva.

               (9)

               Ulaganje na temelju Uredbe (EZ) br. 1265/2007 znatno je smanjilo trošak uspostave razmaka između kanala od 8,33 kHz u zračnom prostoru ispod FL 195, za pružatelje usluga u zračnoj plovidbi i operatore koji lete iznad FL 195.

               (10)

               Zahtjevi da zrakoplovi u općem zračnom prometu, koji lete prema pravilima vizualnog letenja, budu opremljeni radijskom opremom s mogućnošću razmaka između kanala od 8,33 kHz nametnut će znatne troškove, uz ograničene operativne koristi za te zrakoplove.

               (11)

               Specifikaciju ED-23B Europske organizacije za opremu u civilnom zrakoplovstvu (Eurocae) trebalo bi smatrati dostatnim dokazom usklađenosti sa zahtjevima u pogledu mogućnosti zrakoplovne opreme.

               (12)

               Zrakoplovna oprema koja udovoljava zahtjevima specifikacije ED-23C Eurocae, osigurava poboljšane komunikacijske karakteristike. Stoga bi tu specifikaciju trebalo smatrati poželjnijom mogućnošću od ED-23B kad god je to moguće.

               (13)

               U odredbama za državne zrakoplove trebalo bi uzeti u obzir njihova posebna ograničenja i predvidjeti odgovarajuće datume provedbe.

               (14)

               Ova se Uredba ne bi trebala odnositi na vojne operacije i obuku u skladu s člankom 1. stavkom 2. Uredbe (EZ) br. 549/2004.

               (15)

               Države članice koje primjenjuju kombinirane zahtjeve za frekvencije Organizacije Sjevernoatlantskog ugovora („NATO”), moraju održavati frekvenciju od 122,1 MHz s razmakom između kanala od 25 kHz na državnim zrakoplovima koji nisu opremljeni radijskom opremom s mogućnošću razmaka između kanala od 8,33 kHz dok se ne pronađe odgovarajuća alternativa.

               (16)

               Da bi održavale ili poboljšale postojeće razine sigurnosti operacija, države članice trebale bi osigurati da zainteresirane strane obavljaju procjenu sigurnosti, uključujući utvrđivanje opasnosti, ocjenu rizika i postupke za ublažavanje rizika. Za usklađenu provedbu tih postupaka na sustavima na koje se odnosi ova Uredba, potrebno je utvrditi posebne sigurnosne zahtjeve za sve zahtjeve u pogledu interoperabilnosti i učinkovitosti.

               (17)

               U skladu s Uredbom (EZ) br. 552/2004, u provedbenim pravilima o interoperabilnosti treba opisati specifične postupke koji će se koristiti za ocjenu sukladnosti ili prikladnosti za uporabu sastavnih dijelova i za provjeru sustava.

               (18)

               Razina zrelosti tržišta sastavnih dijelova na koje se primjenjuje ova Uredba, je takva da se njihova sukladnost ili prikladnost za uporabu može ocijeniti unutarnjim nadzorom proizvodnje, primjenom postupaka koji se temelje na modulu A iz Priloga II. Odluci br. 768/2008/EZ Europskog parlamenta i Vijeća od 9. srpnja 2008. o zajedničkom okviru za stavljanje proizvoda na tržište i o stavljanju izvan snage Odluke Vijeća 93/465/EEZ (5).

               (19)

               Radi jasnoće, Uredbu (EZ) br. 1265/2007 trebalo bi stoga staviti izvan snage.

               (20)

               Mjere predviđene u ovoj Uredbi u skladu su s mišljenjem Odbora za jedinstveno nebo,

         DONIJELA JE OVU UREDBU:
   Članak 1.
   Predmet
   Ovom se Uredbom utvrđuju zahtjevi za usklađeno uvođenje govornih komunikacija zrak-zemlja koje se temelje na razmaku između kanala od 8,33 kHz.
   Članak 2.
   Područje primjene
   1.   Ova se Uredba primjenjuje na svu radijsku opremu unutar frekvencijskog pojasa 117,975-137 MHz („frekvencijski pojas VHF”) za uslugu mobilne zrakoplovne radijske komunikacije, uključujući sustave, njihove sastavne dijelove i pripadajuće postupke.
   2.   Ova se Uredba primjenjuje na sustave za obradu podataka o letu koje upotrebljavaju jedinice kontrole zračnog prometa za usluge u općem zračnom prometu, njihove sastavne dijelove i pripadajuće postupke.
   3.   Ova se Uredba primjenjuje na sve letove koji se obavljaju kao opći zračni promet, unutar zračnog prostora regije EUR Međunarodne organizacije civilnog zrakoplovstva („ICAO”), u kojoj su države članice odgovorne za pružanje usluga u zračnom prometu u skladu s Uredbom (EZ) br. 550/2004 Europskog parlamenta i Vijeća (6).
   4.   Zahtjevi za konverziju ne primjenjuju se na dodjele frekvencija:

               (a)

               koje će ostati u razmaku između kanala od 25 Hz na sljedećim frekvencijama:

                           i.

                           frekvencija za slučaj opasnosti (121,5 MHz);

                           ii.

                           pomoćna frekvencija za operacije traganja i spašavanja (123,1 MHz);

                           iii.

                           frekvencije za digitalne veze VHF (VDL) (136,725 MHz, 136,775 MHz, 136,825 MHz, 136,875 MHz, 136,925 MHz i 136,975 MHz);

                           iv.

                           frekvencije zrakoplovnog komunikacijskog sustava naslovljavanja i izvješćivanja (ACARS) (131,525 MHz, 131,725 MHz i 131,825 MHz);

               (b)

               pri operacijama s otklonjenim nositeljem signala u razmaku između kanala od 25 kHz.

         5.   Radijska oprema namijenjena isključivo za rad u jednoj ili više dodjela frekvencije koje će ostati u razmaku između kanala od 25 kHz, ne mora imati mogućnost rada u razmaku između kanala od 8,33 kHz.
   Članak 3.
   Definicije
   Za potrebe ove Uredbe primjenjuju se definicije iz članka 2. Uredbe (EZ) br. 549/2004. Također se primjenjuju sljedeće definicije:

               (1)

               „kanal” znači numerička oznaka koja se upotrebljava u vezi s ugađanjem opreme za govornu komunikaciju, koja omogućava jedinstvenu identifikaciju upotrijebljene frekvencije radijske komunikacije i pripadajućeg razmaka između kanala;

               (2)

               „razmak između kanala od 8,33 kHz” znači razmak između kanala pri čemu su nazivne središnje frekvencije kanala međusobno odvojene u razmacima od 8,33 kHz;

               (3)

               „radiouređaj” znači svaka ugrađena, prijenosna ili ručna naprava namijenjena za prijenos i/ili prijem prijenosa u frekvencijskom pojasu VHF;

               (4)

               „središnji registar” znači registar u koji nacionalni upravitelj frekvencija upisuje potrebne operativne, tehničke i administrativne podatke za svaku dodjelu frekvencije u skladu s Uredbom (EU) br. 677/2011;

               (5)

               „konverzija u 8,33 kHz” znači zamjena dodjele frekvencije upisane u središnji registar, koja koristi razmak kanala od 25 kHz, dodjelom frekvencije koja koristi razmak kanala od 8,33 kHz;

               (6)

               „dodjela frekvencije” znači odobrenje koje izdaje država članica za uporabu radijske frekvencije ili radiofrekvencijskog kanala pod određenim uvjetima za rad radijske opreme;

               (7)

               „operator” znači osoba, organizacija ili poduzeće koje je uključeno ili namjerava biti uključeno u operacije zrakoplova;

               (8)

               „letovi koji se obavljaju prema pravilima vizualnog letenja” znači svi letovi koji se obavljaju prema pravilima vizualnog letenja, kako je utvrđeno u Prilogu 2. Čikaškoj konvenciji o međunarodnom civilnom zrakoplovstvu iz 1944. („Čikaška konvencija”);

               (9)

               „državni zrakoplov” znači svaki zrakoplov koji upotrebljava vojska, carina ili policija;

               (10)

               „operacija s otklonjenim nositeljem signala” znači slučaj kada se jednim zemaljskim odašiljačem ne može osigurati određena operativna pokrivenost, te su signali iz dvaju ili više zemaljskih odašiljača otklonjeni od nazivne središnje frekvencije kanala kako bi se smanjili problemi smetnji;

               (11)

               „radijska oprema zrakoplova” znači jedan ili više radiouređaja koji su smješteni u zrakoplovu i koje tijekom leta upotrebljava ovlašteni član letačke posade;

               (12)

               „nadogradnja radijske opreme” znači zamjena radijske opreme radijskom opremom različitog modela ili oznake;

               (13)

               „određena operativna pokrivenost” znači obujam zračnog prostora u kojem se pruža određena usluga i u kojem je za tu uslugu osigurana zaštita frekvencije;

               (14)

               „jedinica kontrole zračnog prometa” znači centar oblasne kontrole, jedinica prilazne kontrole ili aerodromski kontrolni toranj;

               (15)

               „radno mjesto” znači namještaj i tehnička oprema na kojima član osoblja za usluge u zračnom prometu („ATS”) obavlja zadatke povezane s njegovim operativnim nadležnostima;

               (16)

               „radiotelefonija” znači oblik radiokomunikacije prvenstveno namijenjen za razmjenu informacija u obliku govora;

               (17)

               „pisani sporazum” znači sporazum između dviju susjednih jedinica ATS-a, kojim se određuje kako se usklađuju njihove odgovarajuće nadležnosti ATS-a;

               (18)

               „integrirani sustav za obradu početnog plana leta („IFPS”) znači sustav u okviru Europske mreže za upravljanje zračnim prometom, preko kojeg se u zračnom prostoru na koji se odnosi ova Uredba pružaju usluge centralizirane obrade i distribucije planova leta, koje se sastoje od primanja, vrednovanja i distribucije planova leta;

               (19)

               „državni zrakoplov namijenjen za prijevoz” znači državni zrakoplov s nepomičnim krilima koji je projektiran za prijevoz osoba i/ili tereta;

               (20)

               „operator zračne luke” znači upravljačko tijelo zračne luke kako je određeno u Uredbi Vijeća (EEZ) br. 95/93 (7);

               (21)

               „komunikacija operativne kontrole” znači komunikacija koju obavljaju operatori zrakoplova, koja također utječe na sigurnost zračnog prometa i na redovitost i učinkovitost letova.

         Članak 4.
   Zahtjevi u pogledu interoperabilnosti i učinkovitosti radijske opreme
   1.   Proizvođači radijske opreme namijenjene za rad u frekvencijskom pojasu VHF ili njihovi ovlašteni predstavnici, s poslovnim nastanom u Uniji, osiguravaju da od 17. studenoga 2013. sva radijska oprema, koja je stavljena na tržište, ima mogućnost razdvajanja kanala od 8,33 kHz.
   2.   Pružatelji usluga u zračnoj plovidbi, operatori i ostali korisnici ili vlasnici radijske opreme osiguravaju da sva radijska oprema koja se upotrebljava od 17. studenoga 2013. uključuje mogućnost razdvajanja kanala od 8,33 kHz.
   3.   Države članice osiguravaju da su zrakoplovi za koje su pojedinačne svjedodžbe o plovidbenosti ili pojedinačne dozvole za letenje prvi put izdane u Uniji od 17. studenoga 2013. i na koje se primjenjuje zahtjev o radijskoj opremi, opremljeni radijskom opremom s mogućnošću razdvajanja kanala od 8,33 kHz.
   4.   Pružatelji usluga u zračnoj plovidbi, operatori i ostali korisnici ili vlasnici radijske opreme osiguravaju da od 17. studenoga 2013. njihova radijska oprema uključuje mogućnost razdvajanja kanala od 8,33 kHz uvijek kada se mora nadograditi.
   5.   Države članice osiguravaju da najkasnije do 31. prosinca 2017. sva radijska oprema ima mogućnost razdvajanja kanala od 8,33 kHz, osim zemaljske radijske opreme kojom upravljaju pružatelji usluga u zračnoj plovidbi.
   6.   Pored mogućnosti razdvajanja kanala od 8,33 kHz, oprema iz stavaka 1.-5. mora imati mogućnost ugađanja na razmak između kanala od 25 kHz.
   7.   Korisnici ili vlasnici zemaljske radijske opreme s mogućnošću razdvajanja kanala od 8,33 kHz osiguravaju da učinkovitost te radijske opreme i zemaljske komponente odašiljača/prijemnika udovoljava standardima ICAO-a iz točke 1. Priloga II.
   8.   Korisnici ili vlasnici radijske opreme zrakoplova s mogućnošću razmaka između kanala od 8,33 kHz osiguravaju da izvedba te radijske opreme ispunjava standarde ICAO-a navedene u točki 2. Priloga II.
   Članak 5.
   Obveze operatora
   1.   Operator ne smije upravljati zrakoplovom iznad FL 195 ako radijska oprema zrakoplova nema mogućnost razdvajanja kanala od 8,33 kHz.
   2.   Od 1. siječnja 2014. operator ne smije upravljati zrakoplovom koji leti prema pravilima instrumentalnog letenja, u zračnom prostoru klase A, B ili C država članica iz Priloga I., ako radijska oprema zrakoplova nema mogućnost razdvajanja kanala od 8,33 kHz.
   3.   U pogledu zahtjeva za obveznu opremljenost radijskom opremom s razmakom između kanala od 8,33 kHz, određenom u stavku 2., operator ne smije upravljati zrakoplovom koji leti prema pravilima vizualnog letenja u područjima u kojima se upotrebljava razmak između kanala od 8,33 kHz, ako radijska oprema zrakoplova nema mogućnost razdvajanja kanala od 8,33 kHz.
   4.   Ne dovodeći u pitanje članak 2. stavak 5., od 1. siječnja 2018. operator ne smije upravljati zrakoplovom u zračnom prostoru u kojem je obvezna opremljenost radijskom opremom ako radijska oprema zrakoplova nema mogućnost razdvajanja kanala od 8,33 kHz.
   Članak 6.
   Zahtjevi u pogledu konverzija u 8,33 kHz
   1.   Države članice osiguravaju da će za sektore s nižom razinom na ili iznad FL 195 obaviti konverziju svih dodijeljenih govornih frekvencija u razmak između kanala od 8,33 kHz.
   2.   Ako u iznimnim okolnostima nije moguće postupiti u skladu sa stavkom 1., države članice Komisiju obavješćuju o razlozima za to.
   3.   Države članice navedene u Prilogu I., najkasnije do 31. prosinca 2014. moraju provesti toliki broj novih konverzija u razmak između kanala od 8,33 kHz, koji iznosi najmanje 25 % ukupnog broja dodjela frekvencija od 25 kHz u središnjem registru koje su dodijeljene određenom centru oblasne kontrole („ACC”) u državi članici. Te konverzije ne smiju biti ograničene na dodjele frekvencija ACC i ne smiju uključivati dodjele frekvencija za komunikaciju operativne kontrole.
   4.   U ukupnom broju dodjela frekvencija od 25 kHz iz stavka 3., koje pojedinoj državi dodjeljuje ACC, ne uzimaju se u obzir:

               (a)

               dodjele frekvencija pri kojima se koristi operacija s otklonjenim nositeljem signala;

               (b)

               dodjele frekvencija koje ostaju u razmaku između kanala od 25 kHz zbog zahtjeva sigurnosti;

               (c)

               dodjele frekvencija s razmakom između kanala od 25 kHz, koje se koriste za državne zrakoplove.

         5.   Države članice navedene u Prilogu I., najkasnije do 31. prosinca 2013. dostavljaju Komisiji broj konverzija koje se mogu ostvariti u skladu sa stavkom 3.
   6.   Ako ne može ostvariti cilj od 25 % iz stavaka 3. i 4., država članica u svojoj obavijesti Komisiji mora objasniti razloge zbog kojih nije ostvarila cilj od 25 % i predložiti neki drugi datum do kada će obaviti te konverzije.
   7.   U obavijesti Komisiji također se moraju utvrditi dodjele frekvencija za koje konverzija nije izvediva i navesti razlozi za to.
   8.   Države članice, navedene u Prilogu I., osiguravaju da od 1. siječnja 2015. sve dodjele frekvencija za komunikaciju operativne kontrole u središnjem registru, budu dodjele frekvencija s razmakom između kanala od 8,33 kHz.
   9.   Ako se, zbog tehničkih razloga, ne može osigurati usklađenost sa stavkom 8., države članice dostavljaju Komisiji, najkasnije do 31. prosinca 2014., dodjele frekvencija za komunikaciju operativne kontrole za koje se neće obaviti konverzija i objasniti razloge za to.
   10.   Države članice osiguravaju da se najkasnije do 31. prosinca 2018. za sve dodjele frekvencija obavi konverzija u razmak između kanala od 8,33 kHz, osim:

               (a)

               dodjele frekvencija koje ostaju u razmaku između kanala od 25 kHz zbog zahtjeva sigurnosti;

               (b)

               dodjele frekvencija s razmakom između kanala od 25 kHz, koje se koriste za državne zrakoplove.

         Članak 7.
   Obveze pružatelja usluga u zračnoj plovidbi
   1.   Pružatelji usluga u zračnoj plovidbi osiguravaju da njihovi sustavi za govornu komunikaciju s razmakom između kanala od 8,33 kHz omogućavaju operativno prihvatljivu govornu komunikaciju između kontrolora i pilota unutar određene operativne pokrivenosti.
   2.   Pružatelji usluga u zračnoj plovidbi provode postupke obavješćivanja i početne koordinacije u svojim sustavima za obradu podataka o letu u skladu s Uredbom Komisije (EZ) br. 1032/2006 (8), kako slijedi:

               (a)

               između jedinica ATC-a prenose informaciju o mogućnosti leta u vezi s primjenom razmaka između kanala od 8,33 kHz;

               b)

               informacija o mogućnosti leta u vezi s primjenom razmaka između kanala od 8,33 kHz mora biti dostupna na odgovarajućem radnom mjestu;

               (c)

               kontrolor mora imati mogućnost promjene informacije o mogućnosti leta u vezi s primjenom 8,33 kHz.

         Članak 8.
   Povezani postupci
   1.   Pružatelji usluga u zračnoj plovidbi, operatori i ostali korisnici radijske opreme moraju osigurati da se za identifikaciju prijenosnog kanala u VHF radiotelefonskim komunikacijama koristi svih šest znamenaka numeričke oznake, osim ako su peta i šesta znamenka jednake nuli, a u tom se slučaju koriste samo prve četiri znamenke.
   2.   Pružatelji usluga u zračnoj plovidbi, operatori i ostali korisnici radijske opreme moraju osigurati sukladnost njihovih postupaka govorne komunikacije zrak-zemlja s odredbama ICAO-a koje su navedene u točki 3. Priloga II.
   3.   Pružatelji usluga u zračnoj plovidbi moraju osigurati da su u pisanom sporazumu između jedinica ATS-a navedeni postupci koji se primjenjuju na zrakoplove opremljene radijskom opremom s mogućnošću razdvajanja kanala od 8,33 kHz i zrakoplove koji nisu opremljeni takvom opremom.
   4.   Svi operatori i njihovi zastupnici osiguravaju da se u planu leta za zrakoplove opremljene radijskom opremom s mogućnošću razdvajanja kanala od 8,33 kHz, u rubrici 10. umetne slovo Y.
   5.   Operatori i njihovi zastupnici osiguravaju da se pri planiranju leta u zračnom prostoru u kojem se zahtijeva opremljenost radijskom opremom s mogućnošću razdvajanja kanala od 8,33 kHz, u plan leta uključi odgovarajuća oznaka za zrakoplove koji nemaju navedenu opremu ali kojima je odobreno izuzeće od obvezne opremljenosti tom opremom.
   6.   U slučaju promjene statusa leta u pogledu mogućnosti razdvajanja kanala od 8,33 kHz, operatori ili njihovi zastupnici šalju IFPS-u poruku o promjeni s odgovarajućom oznakom u određenoj rubrici.
   7.   Upravitelj mreže osigurava da IFPS obrađuje i distribuira informacije o mogućnosti razdvajanja kanala od 8,33 kHz, koje primi u planovima leta.
   Članak 9.
   Odredbe za državne zrakoplove
   1.   Države članice osiguravaju da se državni zrakoplovi namijenjeni za prijevoz, koji obavljaju letove iznad FL 195, opreme radijskom opremom s mogućnošću razdvajanja kanala od 8,33 kHz.
   2.   Ako ograničenja pri nabavi sprečavaju sukladnost sa stavkom 1., države članice osiguravaju da se državni zrakoplovi namijenjeni za prijevoz, koji obavljaju letove iznad FL 195, opreme radijskom opremom s mogućnošću razdvajanja kanala od 8,33 kHz najkasnije do 31. prosinca 2012.
   3.   Države članice osiguravaju da se državni zrakoplovi koji nisu namijenjeni za prijevoz, a koji obavljaju letove iznad FL 195, opreme radijskom opremom s mogućnošću razdvajanja kanala od 8,33 kHz.
   4.   Države članice mogu dozvoliti neispunjavanje zahtjeva iz stavka 3. zbog:

               (a)

               obvezujućih tehničkih ili proračunskih ograničenja;

               (b)

               ograničenja pri nabavi.

         5.   Kada ograničenja pri nabavi sprečavaju sukladnost sa stavkom 3., države članice osiguravaju da se državni zrakoplovi koji nisu namijenjeni za prijevoz, a koji obavljaju letove iznad FL 195, opreme radijskom opremom s mogućnošću razdvajanja kanala od 8,33 kHz najkasnije do 31. prosinca 2015.
   6.   Države članice osiguravaju da se novi državni zrakoplovi, koji se počinju upotrebljavati od 1. siječnja 2014., opreme radijskom opremom s mogućnošću razdvajanja kanala od 8,33 kHz.
   7.   Države članice osiguravaju da od 1. siječnja 2014. sva radijska oprema ugrađena na državnim zrakoplovima, koja se mora nadograditi, nakon nadogradnje ima mogućnost razdvajanja kanala od 8,33 kHz.
   8.   Države članice osiguravaju da se svi državni zrakoplovi opreme radijskom opremom s mogućnošću razdvajanja kanala od 8,33 kHz najkasnije do 31. prosinca 2018.
   9.   Ne dovodeći u pitanje nacionalne postupke za dostavljanje informacija o državnim zrakoplovima, države članice najkasnije do 30. lipnja 2018. moraju dostaviti Komisiji popis državnih zrakoplova koji ne mogu biti opremljeni radijskom opremom s mogućnošću razdvajanja kanala od 8,33 kHz u skladu sa stavkom 8. zbog:

               (a)

               obvezujućih tehničkih ili proračunskih ograničenja;

               (b)

               ograničenja pri nabavi.

         10.   Ako ograničenja pri nabavi sprečavaju sukladnost sa stavkom 8., države članice moraju također dostaviti Komisiji najkasnije do 30. lipnja 2018. datum do kojeg će dotični zrakoplovi biti opremljeni radijskom opremom s mogućnošću razdvajanja kanala od 8,33 kHz. Taj datum ne smije biti nakon 31. prosinca 2020.
   11.   Stavak 8. ne primjenjuje se na državne zrakoplove koji će do 31. prosinca 2025. biti povučeni iz operativne uporabe.
   12.   Pružatelji usluga u zračnoj plovidbi osiguravaju da se državni zrakoplovi koji nisu opremljeni radijskom opremom s mogućnošću razdvajanja kanala od 8,33 kHz mogu prihvatiti, pod uvjetom da se njima može sigurno rukovati u okviru granica mogućnosti sustava za upravljanje zračnim prometom na UHF frekvencijama ili na frekvencijama s razmakom između kanala od 25 kHz.
   13.   Države članice u nacionalnim zbornicima zrakoplovnih informacija objavljuju postupke za rukovanje državnim zrakoplovima koji nisu opremljeni radijskom opremom s mogućnošću razdvajanja kanala od 8,33 kHz.
   14.   Pružatelji usluga u zračnoj plovidbi svake godine dostavljaju državi članici koja ih je imenovala, svoje planove za rukovanje državnim zrakoplovima koji nisu opremljeni radijskom opremom s mogućnošću razdvajanja kanala od 8,33 kHz, uzimajući u obzir granice mogućnosti povezane s postupcima iz stavka 13.
   Članak 10.
   Sigurnosni zahtjevi
   Države članice poduzimaju potrebne mjere kako bi osigurale da prije svake promjene u postojećim sustavima iz članka 2. stavka 1. ili prije uvođenja novih sustava, dotične stranke obave procjenu sigurnosti, uključujući utvrđivanje opasnosti, procjenu rizika i postupke za ublažavanje rizika. Tijekom te procjene sigurnosti moraju se uzeti u obzir najmanje zahtjevi sigurnosti navedeni u Prilogu III.
   Članak 11.
   Sukladnost ili prikladnost sastavnih dijelova za uporabu
   1.   Prije izdavanja EZ izjave o sukladnosti ili prikladnosti za uporabu, u skladu s člankom 5. Uredbe (EZ) br. 552/2004, proizvođači sastavnih dijelova sustava iz članka 2. stavka 1. ove Uredbe ocjenjuju sukladnost tih sastavnih dijelova ili njihovu prikladnost za uporabu u skladu sa zahtjevima iz dijela A Priloga IV. ovoj Uredbi.
   2.   Kada se potvrda izdana u skladu s Uredbom (EZ) br. 216/2008 Europskog parlamenta i Vijeća (9) odnosi na sastavne dijelove, smatra se EZ izjavom o sukladnosti ili prikladnosti za uporabu ako uključuje dokaz o sukladnosti s primjenjivim zahtjevima iz ove Uredbe u pogledu interoperabilnosti, učinkovitosti i sigurnosti.
   Članak 12.
   Provjera sustava
   1.   Pružatelji usluga u zračnoj plovidbi koji mogu dokazati ili su dokazali svom nacionalnom nadzornom tijelu da ispunjavaju uvjete iz Priloga V., obavljaju provjeru sustava iz članka 2. stavka 1. u skladu sa zahtjevima iz dijela C Priloga IV.
   2.   Pružatelji usluga u zračnoj plovidbi koji ne mogu dokazati da ispunjavaju uvjete iz Priloga V., sklapaju podugovor s prijavljenim tijelom za provjeru sustava iz članka 2. stavka 1. Provjera se obavlja u skladu sa zahtjevima iz dijela D Priloga IV.
   3.   Kada se potvrda izdana u skladu s Uredbom (EZ) br. 216/2008 Europskog parlamenta i Vijeća odnosi na sustave, smatra se EZ izjavom o sukladnosti ako uključuje dokaz o sukladnosti s primjenjivim zahtjevima iz ove Uredbe u pogledu interoperabilnosti, učinkovitosti i sigurnosti.
   Članak 13.
   Dodatni zahtjevi
   1.   Države članice osiguravaju da su sve zainteresirane strane propisno upoznate sa zahtjevima utvrđenima u ovoj Uredbi i da su odgovarajuće osposobljene za svoje poslove.
   2.   Upravitelj mreže osigurava da je osoblje koje upravlja IFPS-om u okviru planiranja leta propisno upoznato sa zahtjevima utvrđenima u ovoj Uredbi i da je odgovarajuće osposobljeno za svoje poslove.
   3.   Pružatelji usluga u zračnoj plovidbi:

               (a)

               razvijaju i održavaju operativne priručnike koji sadrže potrebne upute i informacije kako bi se njihovom cjelokupnom odgovarajućem osoblju omogućila primjena ove Uredbe;

               (b)

               osiguravaju da su priručnici iz točke (a) dostupni i da se ažuriraju, te da se njihovo održavanje i distribucija obavljaju u skladu s odgovarajućim načelima upravljanja kvalitetom i dokumentacijom;

               (c)

               osiguravaju da su metode rada i operativni postupci u skladu s ovom Uredbom.

         4.   Upravitelj mreže osigurava da centralizirana služba za obradu i distribuciju planova leta:

               (a)

               razvija i održava operativne priručnike koji sadrže potrebne upute i informacije kako bi se cjelokupnom odgovarajućem osoblju omogućila primjena ove Uredbe;

               (b)

               osigurava da su priručnici iz točke (a) dostupni i da se ažuriraju, te da se njihovo održavanje i distribucija obavljaju u skladu s odgovarajućim načelima upravljanja kvalitetom i dokumentacijom;

               (c)

               osigurava da su metode rada i operativni postupci u skladu s ovom Uredbom.

         5.   Operatori osiguravaju da je osoblje koje upravlja radijskom opremom propisno upoznato s ovom Uredbom, da je odgovarajuće obučeno za uporabu te opreme i da se upute, ako je to moguće, nalaze u pilotskoj kabini.
   6.   Države članice poduzimaju potrebne mjere kako bi osigurale sukladnost s ovom Uredbom, uključujući objavljivanje odgovarajućih informacija u nacionalnim zbornicima zrakoplovnih informacija.
   Članak 14.
   Izuzeća
   1.   U okviru prvog stavka članka 4. Uredbe Komisije (EZ) br. 730/2006 (10), države članice mogu izdati privremena izuzeća od zahtjeva u pogledu obvezne opremljenosti zrakoplova iz članka 5. stavka 1. ove Uredbe, za letove koji se obavljaju prema pravilima vizualnog letenja.
   2.   Države članice mogu poduzeti lokalne mjere kojima odobravaju izuzeća od sukladnosti s člankom 4. stavkom 5., člankom 5. stavkom 4. i člankom 6. stavkom 10., za slučajeve s ograničenim utjecajem na mrežu.
   3.   Države članice koje poduzimaju lokalne mjere iz stavka 2., najkasnije godinu dana prije datuma određenih u članku 4. stavku 5., članku 5. stavku 4. i članku 6. stavku 10., dostavljaju Komisiji detaljne informacije kojima opravdavaju potrebu za izuzećima.
   4.   U roku od šest mjeseci od primanja detaljnih informacija od država članica, u skladu sa stavkom 3., i nakon savjetovanja s upraviteljem mreže, Komisija može preispitati svako izuzeće, odobreno u skladu sa stavkom 2. ako utjecaj na mrežu nije ograničen.
   Članak 15.
   Stavljanje izvan snage
   Uredba (EZ) br. 1265/2007 stavlja se izvan snage.
   Članak 16.
   Stupanje na snagu
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 16. studenoga 2012.

            Za Komisiju

            Predsjednik

         José Manuel BARROSO

      (1)  SL L 96, 31.3.2004., str. 26.

      (2)  SL L 96, 31.3.2004., str. 1.

      (3)  SL L 283, 27.10.2007., str. 25.

      (4)  SL L 185, 15.7.2011., str. 1.

      (5)  SL L 218, 13.8.2008., str. 82.

      (6)  SL L 96, 31.3.2004., str. 10.

      (7)  SL L 14, 22.1.1993., str. 1.

      (8)  SL L 186, 7.7.2006., str. 27.

      (9)  SL L 79, 19.3.2008., str. 1.

      (10)  SL L 128, 16.5.2006., str. 3.
   PRILOG I.

      Države članice iz članaka 5. i 6.

   Države članice iz članka 5. stavka 2. i članka 6. stavaka 3., 5. i 8. su sljedeće:

               —

               Njemačka,

               —

               Irska,

               —

               Francuska,

               —

               Italija,

               —

               Luksemburg,

               —

               Mađarska,

               —

               Nizozemska,

               —

               Austrija,

               —

               Ujedinjena Kraljevina.

         PRILOG II.

      Odredbe ICAO-a iz članaka 4. i 8.

               1.

               Poglavlje 2. „Mobilna zrakoplovna usluga”, odjeljak 2.1 „Karakteristike VHF sustava za komunikaciju zrak-zemlja” i odjeljak 2.2. „Karakteristike sustava zemaljskih uređaja” Priloga 10. Čikaškoj konvenciji, sveska III. dijela 2. (drugo izdanje – srpanj 2007., koje uključuje Izmjenu br. 85).

               2.

               Poglavlje 2. „Mobilna zrakoplovna usluga”, odjeljak 2.1 „Karakteristike VHF sustava za komunikaciju zrak-zemlja”, odjeljak 2.3.1. „Funkcija odašiljanja” i odjeljak 2.3.2. „Funkcija prijema”, osim pododjeljka 2.3.2.8. „VDL – Otpornost na smetnje” Priloga 10. Čikaškoj konvenciji, sveska III. dijela 2. (drugo izdanje – srpanj 2007., koje uključuje Izmjenu br. 85).

               3.

               Odjeljak 1.2.3.1.4. „’Razmak između kanala od 8,33 kHz” iz dokumenta 4444 ICAO PANS-ATM (15. izdanje – 2007., koje uključuje Izmjenu br. 2).

         PRILOG III.

      Zahtjevi iz članka 10., koje treba uzeti u obzir pri procjeni sigurnosti

               1.

               Zahtjevi u pogledu interoperabilnosti i učinkovitosti, navedeni u članku 4. stavcima 6., 7. i 8., i članku 7. stavcima 1. i 2., uzimaju se u obzir pri procjeni sigurnosti.

               2.

               Zahtjevi u pogledu pripadajućih postupaka navedeni u članku 8. uzimaju se u obzir pri procjeni sigurnosti.

               3.

               Odredbe za državne zrakoplove, navedene u članku 9. stavcima 13. i 14., uzimaju se u obzir pri procjeni sigurnosti.

               4.

               Dodatni zahtjevi za sukladnost, navedeni u članku 13. stavcima 1., 2., 5. i 6.,. uzimaju se u obzir pri procjeni sigurnosti.

               5.

               Države članice osiguravaju da se pri konverziji dodjele frekvencije u razmak između kanala od 8,33 kHz, prije upisa u središnji registar, nova frekvencija ispita u pokusnom razdoblju odgovarajućeg trajanja, tijekom kojega se provjerava siguran rad.

               6.

               Države članice osiguravaju da se konverzije u razmak između kanala od 8,33 kHz obavljaju uzimajući u obzir smjernice ICAO-a o kriterijima planiranja frekvencija, koje su opisane u dijelu II. – „Kriteriji planiranja dodjele frekvencija za VHF komunikacije zrak-zemlja” Priručnika za upravljanje frekvencijama u Europi – ICAO EUR dokument 011.

               7.

               Pružatelji usluga u zračnoj plovidbi osiguravaju da postupci za rukovanje zrakoplovom koji nema opremu s mogućnošću razdvajanja kanala od 8.33 kHz, a koji leti u zračnom prostoru u kojem se zahtijeva opremljenost radijskom opremom s mogućnošću razdvajanja kanala od 8.33 kHz, objavljuju i primjenjuju prema potrebi.

               8.

               Pružatelji usluga u zračnoj plovidbi i/ili operatori zračne luke osiguravaju da se postupci za rukovanje vozilima koja nemaju opremu s mogućnošću razdvajanja kanala od 8.33 kHz, na područjima zračne luke u kojima se upotrebljava razmak između kanala od 8.33 kHz, objavljuju i primjenjuju prema potrebi.

               9.

               Države članice koje obavljaju konverziju dodjele frekvencija u razmak između kanala od 8,33 kHz u bilo kojem dijelu svog zračnog prostora, moraju:

                           (a)

                           osigurati da su operatori zrakoplova koji lete u tom zračnom prostoru obaviješteni o tome da ti zrakoplovi moraju biti opremljeni radijskom opremom s mogućnošću razdvajanja kanala od 8.33 kHz;

                           (b)

                           osigurati odgovarajuće osposobljavanje za članove letačke posade koji upotrebljavaju radijsku opremu s razmakom između kanala od 25 kHz u zračnom prostoru u kojem se zahtijeva opremljenost radijskom opremom s mogućnošću razdvajanja kanala od 8.33 kHz, kao što je utvrđeno člankom 2. stavkom 5.;

                           (c)

                           prije konverzije obaviti lokalnu procjenu sigurnosti, pri čemu će se uzeti u obzir cjelokupan predviđeni promet u tom zračnom prostoru i mogući problemi koji bi mogli nastati zbog sustava za govornu komunikaciju koji se koristi u cijelom okolnom zračnom prostoru.

         PRILOG IV.
   DIO A

      Zahtjevi za ocjenu sukladnosti ili prikladnosti za uporabu sastavnih dijelova iz članka 11.

               1.

               Aktivnostima provjere dokazuje se sukladnost sastavnih dijelova sa zahtjevima za učinkovitost iz ove Uredbe, ili njihova prikladnost za uporabu u skladu s tim zahtjevima, dok su ti sastavni dijelovi u radu u uvjetima ispitivanja.

               2.

               Ako proizvođač primjenjuje modul opisan u dijelu B, to se smatra odgovarajućim postupkom ocjene sukladnosti kojim se osigurava i izjavljuje sukladnost sastavnih dijelova. Dopuštena je i uporaba jednakovrijednih ili strožih postupaka.

         DIO B

      Modul unutarnjeg nadzora proizvodnje

               1.

               Ovim se modulom opisuje postupak kojim proizvođač ili njegov ovlašteni predstavnik s poslovnim nastanom u Uniji, koji ispunjava obveze iz točke 2., osigurava i izjavljuje da predmetni sastavni dijelovi ispunjavaju zahtjeve ove Uredbe. Proizvođač ili njegov ovlašteni predstavnik s poslovnim nastanom u Uniji, mora sastaviti pisanu izjavu o sukladnosti ili prikladnosti za uporabu u skladu s točkom 3. Priloga III. Uredbi (EZ) br. 552/2004.

               2.

               Proizvođač mora izraditi tehničku dokumentaciju opisanu u točki 4. Proizvođač ili njegov ovlašteni predstavnik s poslovnim nastanom u Uniji mora, tijekom razdoblja od najmanje 10 godina od datuma proizvodnje posljednjih sastavnih dijelova, osigurati dostupnost te dokumentacije nadležnim nacionalnim nadzornim tijelima radi pregleda i pružateljima usluga u zračnoj plovidbi u čijim se sustavima koriste ti sastavni dijelovi. Proizvođač ili njegov ovlašteni predstavnik s poslovnim nastanom u Uniji, obavješćuje države članice o mjestu i načinu stavljanja gore navedene tehničke dokumentacije na raspolaganje.

               3.

               Ako proizvođač nema poslovni nastan u Uniji, on određuje jednu ili više osoba koje sastavne dijelove stavljaju na tržište Unije. Te osobe obavješćuju države članice o mjestu i načinu stavljanja tehničke dokumentacije na raspolaganje.

               4.

               Tehnička dokumentacija mora dokazati sukladnost sastavnih dijelova sa zahtjevima ove Uredbe. Ona mora, koliko je to potrebno za takvu ocjenu, obuhvaćati projektiranje, proizvodnju i rad sastavnih dijelova.

               5.

               Proizvođač ili njegov ovlašteni predstavnik mora čuvati primjerak izjave o sukladnosti ili prikladnosti za uporabu zajedno s tehničkom dokumentacijom.

         DIO C

      Zahtjevi za provjeru sustava iz članka 12. stavka 1.

               1.

               Provjerom sustava iz članka 2. stavka 1. dokazuje se sukladnost tih sustava sa zahtjevima u pogledu interoperabilnosti, učinkovitosti i sigurnosti iz ove Uredbe, u uvjetima ocjenjivanja koji odražavaju operativne uvjete tih sustava. Posebno:

                           —

                           provjerom komunikacijskih sustava dokazuje se da se razmak između kanala od 8,33 kHz koristi za govorne komunikacije u skladu s člankom 4. i da je učinkovitost govornih komunikacijskih sustava s razmakom od 8,33 kHz u skladu s člankom 4. stavkom 7.,

                           —

                           provjerom sustava za obradu podataka o letu, dokazuje se da se funkcije opisane u članku 7. stavku 2. pravilno provode.

               2.

               Provjera sustava iz članka 2. stavka 1. obavlja se u skladu s odgovarajućim i priznatim postupcima ispitivanja.

               3.

               Alati za ispitivanje koji se koriste pri provjeri sustava iz članka 2. stavka 1. moraju imati odgovarajuće funkcije.

               4.

               U okviru provjere sustava iz članka 2. stavka 1., dobivaju se dijelovi tehničkog spisa koji je propisan točkom 3. Priloga IV. Uredbi (EZ) br. 552/2004, uključujući sljedeće dijelove:

                           —

                           opis provedbe,

                           —

                           izvješće o pregledima i ispitivanjima koji su obavljeni prije stavljanja sustava u uporabu.

               5.

               Pružatelj usluga u zračnoj plovidbi upravlja aktivnostima provjere, te posebno:

                           —

                           određuje odgovarajuće operativne i tehničke uvjete za ocjenjivanje koji odražavaju stvarne operativne uvjete,

                           —

                           provjerava opisuje li se u planu ispitivanja uključenost sustava iz članka 2. stavka 1. u operativne i tehničke uvjete za ocjenjivanje,

                           —

                           provjerava obuhvaća li plan ispitivanja u cijelosti primjenjive zahtjeve u pogledu interoperabilnosti, učinkovitosti i sigurnosti iz ove Uredbe,

                           —

                           osigurava dosljednost i kvalitetu tehničke dokumentacije i plana ispitivanja,

                           —

                           planira organizaciju ispitivanja, osoblje, instalaciju i konfiguraciju platforme za ispitivanje,

                           —

                           obavlja preglede i ispitivanja kako je određeno u planu ispitivanja,

                           —

                           piše izvješće o rezultatima pregleda i ispitivanja.

               6.

               Pružatelj usluga u zračnoj plovidbi osigurava da sustavi iz članka 2. stavka 1., koji rade u operativnim uvjetima ocjenjivanja, ispunjavaju zahtjeve u pogledu interoperabilnosti, učinkovitosti i sigurnosti iz ove Uredbe.

               7.

               Nakon uspješno obavljene provjere sukladnosti, pružatelji usluga u zračnoj plovidbi sastavljaju EZ izjavu o provjeri sustava i dostavljaju je nacionalnom nadzornom tijelu zajedno s tehničkim spisom, kako je propisano člankom 6. Uredbe (EZ) br. 552/2004.

         DIO D

      Zahtjevi za provjeru sustava iz članka 12. stavka 2.

               1.

               Provjerom sustava iz članka 2. stavka 1. dokazuje se sukladnost tih sustava sa zahtjevima u pogledu interoperabilnosti, učinkovitosti i sigurnosti iz ove Uredbe, u uvjetima ocjenjivanja koji odražavaju operativne uvjete tih sustava. Posebno:

                           —

                           provjerom komunikacijskih sustava dokazuje se da se razmak između kanala od 8,33 kHz koristi za govorne komunikacije u skladu s člankom 4. i da je učinkovitost govornih komunikacijskih sustava s razmakom od 8,33 kHz u skladu s člankom 4. stavkom 7.,

                           —

                           provjerom sustava za obradu podataka o letu, dokazuje se da se funkcije opisane u članku 7. stavku 2. pravilno provode.

               2.

               Provjera sustava iz članka 2. stavka 1. obavlja se u skladu s odgovarajućim i priznatim postupcima ispitivanja.

               3.

               Alati za ispitivanje koji se koriste pri provjeri sustava iz članka 2. stavka 1. moraju imati odgovarajuće funkcije.

               4.

               U okviru provjere sustava iz članka 2. stavka 1., dobivaju se dijelovi tehničkog spisa koji je propisan točkom 3. Priloga IV. Uredbi (EZ) br. 552/2004, uključujući sljedeće dijelove:

                           —

                           opis provedbe,

                           —

                           izvješće o pregledima i ispitivanjima koji su obavljeni prije stavljanja sustava u uporabu.

               5.

               Pružatelj usluga u zračnoj plovidbi određuje odgovarajuće operativne i tehničke uvjete za ocjenjivanje koji odražavaju operativne uvjete i organizira da aktivnosti provjere obavi prijavljeno tijelo.

               6.

               Prijavljeno tijelo upravlja aktivnostima provjere, te posebno:

                           —

                           provjerava opisuje li se u planu ispitivanja uključenost sustava iz članka 2. stavka 1. u operativne i tehničke uvjete za ocjenjivanje,

                           —

                           provjerava obuhvaća li plan ispitivanja u cijelosti primjenjive zahtjeve u pogledu interoperabilnosti, učinkovitosti i sigurnosti iz ove Uredbe,

                           —

                           osigurava dosljednost i kvalitetu tehničke dokumentacije i plana ispitivanja,

                           —

                           planira organizaciju ispitivanja, osoblje, instalaciju i konfiguraciju platforme za ispitivanje,

                           —

                           obavlja preglede i ispitivanja kako je određeno u planu ispitivanja,

                           —

                           piše izvješće o rezultatima pregleda i ispitivanja.

               7.

               Prijavljeno tijelo osigurava da sustavi iz članka 2. stavka 1., koji rade u operativnim uvjetima ocjenjivanja, ispunjavaju zahtjeve u pogledu interoperabilnosti, učinkovitosti i sigurnosti iz ove Uredbe.

               8.

               Nakon uspješno obavljenih poslova provjere, prijavljeno tijelo sastavlja potvrdu o sukladnosti u vezi s obavljenim poslovima.

               9.

               Potom pružatelj usluga u zračnoj plovidbi sastavlja EZ izjavu o provjeri sustava i dostavlja je nacionalnom nadzornom tijelu zajedno s tehničkim spisom, kako je propisano člankom 6. Uredbe (EZ) br. 552/2004.

         PRILOG V.

      Uvjeti iz članka 12.

               1.

               Pružatelj usluga u zračnoj plovidbi mora unutar organizacije uspostaviti metode izvješćivanja kojima se osigurava i dokazuje nepristranost i neovisnost prosudbe povezane s aktivnostima provjere.

               2.

               Pružatelj usluga u zračnoj plovidbi mora osigurati da osoblje uključeno u postupke provjere obavlja provjere s najvećim mogućim profesionalnim integritetom i najvećom mogućom tehničkom stručnošću, bez bilo kakvih pritisaka i pobuda, posebno financijske prirode, koji bi mogli utjecati na prosudbu ili rezultate provjera, posebno od strane osoba ili skupina osoba na koje rezultati provjera imaju utjecaj.

               3.

               Pružatelj usluga u zračnoj plovidbi mora osigurati da osoblje uključeno u postupke provjere ima pristup opremi koja im omogućava pravilno obavljanje potrebnih provjera.

               4.

               Pružatelj usluga u zračnoj plovidbi mora osigurati da osoblje uključeno u postupke provjere ima dobru tehničku i stručnu izobrazbu, zadovoljavajuće poznavanje zahtjeva provjera koje moraju obaviti, odgovarajuće iskustvo na takvim poslovima, te sposobnost potrebnu za izradu deklaracija, evidencija i izvješća kojima se dokazuje da su provjere obavljene.

               5.

               Pružatelj usluga u zračnoj plovidbi mora osigurati da je osoblje uključeno u postupke provjere sposobno za nepristrano obavljanje provjera. Naknada za rad ne smije ovisiti o broju obavljenih provjera ili o rezultatima tih provjera.


title: Provedbena uredba Komisije (EU) 2016/2292 оd 16. prosinca 2016. o određivanju ponderiranog prosjeka najvećih cijena završavanja poziva u pokretnim mrežama diljem Unije i o stavljanju izvan snage Provedbene uredbe (EU) 2015/2352 (Tekst značajan za EGP )

text:
               17.12.2016

               HR

               Službeni list Europske unije

               L 344/77

         PROVEDBENA UREDBA KOMISIJE (EU) 2016/2292
   оd 16. prosinca 2016.
   o određivanju ponderiranog prosjeka najvećih cijena završavanja poziva u pokretnim mrežama diljem Unije i o stavljanju izvan snage Provedbene uredbe (EU) 2015/2352
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 531/2012 Europskog parlamenta i Vijeća od 13. lipnja 2012. o roamingu u javnim pokretnim komunikacijskim mrežama u Uniji (1), a posebno njezin članak 6.e stavak 2.,
   budući da:

               (1)

               U skladu s Uredbom (EU) br. 531/2012 domaći davatelji usluga ne bi smjeli korisnicima roaminga u bilo kojoj državi članici naplaćivati dodatnu naknadu u odnosu na domaću maloprodajnu cijenu za bilo koji regulirani dolazni poziv u roamingu, u granicama u kojima je to dopušteno politikom poštene uporabe. Ta se odredba primjenjuje od 15. lipnja 2017., uz uvjet da se do tog dana već počeo primjenjivati zakonodavni akt koji je donesen na temelju prijedloga o veleprodajnom tržištu roaminga iz članka 19. stavka 2. te Uredbe.

               (2)

               U skladu s Uredbom (EU) br. 531/2012 domaći davatelji usluga mogu primjenjivati dodatnu naknadu u odnosu na domaću maloprodajnu cijenu za korištenje reguliranih maloprodajnih usluga roaminga tijekom prijelaznog razdoblja od 30. travnja 2016. do dana kada se počne primjenjivati zakonodavni akt predviđen u članku 19. stavku 2. te Uredbe.

               (3)

               Uredbom (EU) br. 531/2012 domaćim davateljima usluga omogućeno je da nakon prijelaznog razdoblja primjenjuju dodatnu naknadu u odnosu na domaću maloprodajnu cijenu za korištenje reguliranih maloprodajnih usluga roaminga koje prelaze bilo koje granične vrijednosti utvrđene na temelju politike poštene uporabe.

               (4)

               Uredbom (EU) br. 531/2012 bilo kakva naknada koja se primjenjuje na regulirane dolazne pozive u roamingu ograničava se na ponderirani prosjek najvećih cijena završavanja poziva u pokretnim mrežama diljem Unije.

               (5)

               Provedbenom uredbom Komisije (EU) 2015/2352 (2) određen je ponderirani prosjek najvećih cijena završavanja poziva u pokretnim mrežama diljem Unije s primjenom od 30. travnja 2016., na temelju vrijednosti podataka od 1. srpnja 2015.

               (6)

               Tijelo europskih regulatora za elektroničke komunikacije dostavilo je Komisiji ažurirane podatke prikupljene od državnih regulatornih tijela država članica o sljedećem: i. najvećoj razini cijena završavanja poziva u pokretnim mrežama koju su ona, u skladu s člancima 7. i 16. Direktive 2002/21/EZ Europskog parlamenta i Vijeća (3) (Okvirna direktiva) i člankom 13. Direktive 2002/19/EZ Europskog parlamenta i Vijeća (4) (Direktiva o pristupu), odredila na svakom nacionalnom tržištu za veleprodajno završavanje govornih poziva na pojedinačnim mobilnim mrežama i ii. ukupnom broju pretplatnika u državama članicama.

               (7)

               Na temelju Uredbe (EU) br. 531/2012 Komisija je izračunala ponderirani prosjek najvećih cijena završavanja poziva u pokretnim mrežama diljem Unije na sljedeći način: i. pomnožila je najveću cijenu završavanja poziva u pokretnim mrežama koja je dopuštena u određenoj državi članici s ukupnim brojem pretplatnika u toj državi članici te je ii. zbrojila taj umnožak za sve države članice, a zatim je iii. ukupnu dobivenu vrijednost podijelila s ukupnim brojem pretplatnika u svim državama članicama, na temelju vrijednosti podataka na dan 1. srpnja 2016. Za države izvan europodručja mjerodavni devizni tečaj jest prosjek za drugo tromjesečje 2016. dobiven iz baze podataka Europske središnje banke.

               (8)

               Stoga je potrebno ažurirati vrijednost ponderiranog prosjeka najvećih cijena završavanja poziva u pokretnim mrežama diljem Unije utvrđenu Provedbenom uredbom (EU) 2015/2352.

               (9)

               Provedbenu uredbu (EU) 2015/2352 trebalo bi stoga staviti izvan snage.

               (10)

               Na temelju Uredbe (EU) br. 531/2012 Komisija treba svake godine preispitati ponderirani prosjek najvećih cijena završavanja poziva u pokretnim mrežama diljem Unije.

               (11)

               Mjere predviđene ovom Uredbom u skladu su s mišljenjem Odbora za komunikacije,

         DONIJELA JE OVU UREDBU:
   Članak 1.
   Ponderirani prosjek najvećih cijena završavanja poziva u pokretnim mrežama diljem Unije određuje se na 0,0108 EUR po minuti.
   Članak 2.
   Provedbena uredba (EU) 2015/2352 stavlja se izvan snage.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 16. prosinca 2016.

            Za Komisiju

            Predsjednik

         Jean-Claude JUNCKER

      (1)  SL L 172, 30.6.2012., str. 10.

      (2)  Provedbena uredba Komisije (EU) 2015/2352 оd 16. prosinca 2015. o određivanju ponderiranog prosjeka najvećih cijena završavanja poziva u pokretnim mrežama diljem Unije (SL L 331, 17.12.2015., str. 7.).

      (3)  Direktiva 2002/21/EZ Europskog parlamenta i Vijeća od 7. ožujka 2002. o zajedničkom regulatornom okviru za elektroničke komunikacijske mreže i usluge (Okvirna direktiva) (SL L 108, 24.4.2002., str. 33.).

      (4)  Direktiva 2002/19/EZ Europskog parlamenta i Vijeća od 7. ožujka 2002. o pristupu i međusobnom povezivanju elektroničkih komunikacijskih mreža i pripadajuće opreme (Direktiva o pristupu) (SL L 108, 24.4.2002., str. 7.).


title: Provedbena uredba Komisije (EU) 2017/441 оd 13. ožujka 2017. o izmjeni Uredbe Vijeća (EZ) br. 1210/2003 o određenim posebnim ograničenjima gospodarskih i financijskih odnosa s Irakom

text:
               14.3.2017

               HR

               Službeni list Europske unije

               L 67/78

         PROVEDBENA UREDBA KOMISIJE (EU) 2017/441
   оd 13. ožujka 2017.
   o izmjeni Uredbe Vijeća (EZ) br. 1210/2003 o određenim posebnim ograničenjima gospodarskih i financijskih odnosa s Irakom
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1210/2003 od 7. srpnja 2003. o određenim posebnim ograničenjima gospodarskih i financijskih odnosa s Irakom i stavljanju izvan snage Uredbe (EZ) br. 2465/96 (1), a posebno njezin članak 11. točku (b),
   budući da:

               (1)

               U Prilogu III. Uredbi (EZ) br. 1210/2003 navode se javna tijela, društva i agencije te fizičke i pravne osobe, tijela i subjekti prijašnje iračke vlade na koje se odnosi zamrzavanje sredstava i ekonomskih izvora smještenih izvan Iraka na dan 22. svibnja 2003. u skladu s tom Uredbom.

               (2)

               Odbor za sankcije Vijeća sigurnosti Ujedinjenih naroda odlučio je 8. ožujka 2017. izbrisati jedan unos s popisa osoba ili subjekata na koje se treba primjenjivati zamrzavanje sredstava i ekonomskih izvora.

               (3)

               Prilog III. Uredbi (EZ) br. 1210/2003 trebalo bi stoga na odgovarajući način izmijeniti,

         DONIJELA JE OVU UREDBU:
   Članak 1.
   Prilog III. Uredbi (EZ) br. 1210/2003 mijenja se kako je utvrđeno u Prilogu ovoj Uredbi.
   Članak 2.
   Ova Uredba stupa na snagu sljedećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 13. ožujka 2017.

            Za Komisiju,

            u ime Predsjednika,

            Vršitelj dužnosti voditelja službe za instrumente vanjske politike

      (1)  SL L 169, 8.7.2003., str. 6.

      PRILOG
      U Prilogu III. Uredbi (EZ) br. 1210/2003 briše se sljedeći unos:

                     „91.

                     NATIONAL CHEMICAL AND PLASTIC COMPANY. Adresa: P.O. Box 2302, Alwiya/Baghdad Za'afaraniya, Baghdad, Irak.”


title: Provedbena uredba Komisije (EU) 2015/244 оd 16. veljače 2015 o odobrenju kinolin žute kao dodatka hrani za životinje koje se ne upotrebljavaju u proizvodnji hrane  Tekst značajan za EGP

text:
               17.2.2015

               HR

               Službeni list Europske unije

               L 41/8

         PROVEDBENA UREDBA KOMISIJE (EU) 2015/244
   оd 16. veljače 2015
   o odobrenju kinolin žute kao dodatka hrani za životinje koje se ne upotrebljavaju u proizvodnji hrane
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 9. stavak 2.,
   budući da:

               (1)

               Uredbom (EZ) br. 1831/2003 predviđa se odobravanje dodataka hrani za životinje te osnove i postupci za izdavanje tog odobrenja. Člankom 10. te Uredbe predviđa se ponovna ocjena dodataka odobrenih u skladu s Direktivom Vijeća 70/524/EEZ (2).

               (2)

               Kinolin žuta odobrena je bez vremenskog ograničenja u skladu s Direktivom 70/524/EEZ kao dodatak hrani za životinje koje se ne upotrebljavaju u proizvodnji hrane i za životinje koje se upotrebljavaju u proizvodnji hrane, u pogledu određene prerađene hrane za životinje kao dio skupine „bojila”. Navedena je tvar nakon toga unesena u registar dodataka hrani za životinje utvrđen u članku 17. Uredbe (EZ) br. 1831/2003 kao postojeći proizvod u skladu s njezinim člankom 10. stavkom 1.

               (3)

               U skladu s člankom 10. stavkom 2. Uredbe (EZ) br. 1831/2003 u vezi s njezinim člankom 7., podnesen je zahtjev za ponovnu ocjenu kinolin žute kao dodatka hrani za životinje koje se ne upotrebljavaju u proizvodnji hrane, te je, u skladu s člankom 7. te Uredbe, podnositelj zahtjeva zatražio da se taj dodatak razvrsta u kategoriju dodataka „osjetilni dodaci”. Uz navedeni zahtjev priloženi su podaci i dokumenti propisani člankom 7. stavkom 3. Uredbe (EZ) br. 1831/2003.

               (4)

               Europska agencija za sigurnost hrane (dalje u tekstu: „Agencija”) u svojem je mišljenju od 10. srpnja 2013. zaključila da kinolin žuta u predloženim uvjetima uporabe u hrani za životinje nema negativan učinak na zdravlje životinja, zdravlje ljudi ili na okoliš. Uzimajući u obzir dokaze koje je dostavio podnositelj zahtjeva, Agencija je isto tako zaključila da se učinkovitost kinolin žute s obzirom na dozu i prirodu hrane za životinje i njezinu obradu ne može procijeniti. Međutim, Agencija je izjavila i da za ovaj dodatak, koji je odobren u hrani, kada je njegova funkcija za hranu za životinje jednaka onoj za hranu, daljnji dokazi o učinkovitosti nisu nužno potrebni. S obzirom na to da je preporučena najveća dopuštena razina koju je predložila Agencija za ovaj dodatak slična razinama odobrenima za hranu u različitim vrstama proizvoda, Komisija smatra da postoji dovoljno dokaza o učincima te tvari. Agencija smatra da ne postoji potreba za posebnim zahtjevima za praćenje nakon stavljanja na tržište. Isto tako, potvrdila je izvješće o metodi analize dodataka hrani za životinje koje je dostavio referentni laboratorij osnovan Uredbom (EZ) br. 1831/2003.

               (5)

               Ocjenom kinolin žute utvrdilo se da su ispunjeni uvjeti za odobrenje predviđeni člankom 5. Uredbe (EZ) br. 1831/2003. U skladu s tim treba odobriti uporabu te tvari kako je navedena u Prilogu ovoj Uredbi.

               (6)

               Budući da ne postoje sigurnosni razlozi zbog kojih bi izmjene uvjeta izdavanja odobrenja bilo potrebno odmah primjenjivati, primjereno je zainteresiranim stranama omogućiti prijelazno razdoblje kako bi se pripremile za ispunjivanje novih zahtjeva koji proizlaze iz odobrenja.

               (7)

               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

         DONIJELA JE OVU UREDBU:
   Članak 1.
   Tvar navedena u Prilogu, koja pripada kategoriji dodataka „osjetilni dodaci” i funkcionalnoj skupini „bojila: tvari koje povećavaju ili obnavljaju boju u hrani za životinje”, odobrava se kao dodatak hrani za životinje u skladu s uvjetima utvrđenima u tom Prilogu.
   Članak 2.
   Tvar navedena u Prilogu i hrana za životinje koja tu tvar sadržava, a koje su proizvedene i označene prije 9. ožujka 2017. u skladu s pravilima primjenjivima prije 9. ožujka 2015., mogu se nastaviti stavljati na tržište i upotrebljavati dok se ne potroše postojeće zalihe.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 16. veljače 2015

            Za Komisiju

            Predsjednik

         Jean-Claude JUNCKER

      (1)  SL L 268, 18.10.2003., str. 29.

      (2)  Direktiva Vijeća 70/524/EEZ od 23. studenoga 1970. o dodacima hrani za životinje (SL L 270, 14.12.1970., str. 1.).

      PRILOG

                  Identifikacijski broj dodatka

                  Dodatak hrani za životinje

                  Sastav, kemijska formula, opis, analitička metoda

                  Vrsta ili kategorija životinje

                  Najviša dob

                  Najmanja dopuštena količina

                  Najveća dopuštena količina

                  Ostale odredbe

                  Datum isteka valjanosti odobrenja

                  mg aktivne tvari po kg potpune krmne smjese s udjelom vlage od 12 %

                     Kategorija osjetilnih dodataka. Funkcionalna skupina: Bojila. i. tvari koje povećavaju ili obnavljaju boju u hrani za životinje

                  2a104

                  Kinolin žuta

                     Sastav dodatka hrani

                  Kinolin žuta
                  Kinolin žuta opisuje se kao natrijeva sol kao osnovni sastojak

                     Karakteristike aktivne tvari

                  Udio sastavnih dijelova kinolin žute izražen u postotcima jest sljedeći:

                              —

                              2-(2-kinolil) indan-1,3-dion-disulfiti: ≥ 80 %,

                              —

                              2-(2-kinolil) indan-1,3-dion-monosulfiti: ≤ 11 %,

                              —

                              2-(2-kinolil) indan-1,3-dion-trisulfiti: ≤ 7 %.

                        Kemijska formula: C18H9N Na2O8S2 (natrijeva sol)
                  CAS br.: 8004-92-0 (osnovni sastojak)
                  Kinolin žuta, u krutom obliku, proizvedena kemijskom sintezom.
                  Kriteriji čistoće:

                              tvari za bojenje ≥ 70 %, izračunane kao natrijeva sol

                              kalcij, kalijeve soli ≤ 30 %

                     Analitičke metode
                      (1)

                  Za kvantifikaciju udjela kinolin žute u ukupnoj količini bojila u dodatku hrani za životinje i u hrani za životinje: spektrofotometrija na 411 nm (monografija FAO JECFA br. 1., sv. 4.).

                  Životinje koje se ne upotrebljavaju u proizvodnji hrane

                  —

                  —

                  25

                              1.

                              U uputama za uporabu dodataka i premiksa potrebno je navesti uvjete skladištenja i stabilnosti.

                              2.

                              Radi sigurnosti: prilikom rukovanja treba osigurati zaštitu dišnih organa, te nositi zaštitne naočale i rukavice.

                  9. ožujka 2025.

         (1)  Detalji analitičkih metoda dostupni su na sljedećoj adresi referentnog laboratorija Europske unije: https://ec.europa.eu/jrc/en/eurl/feed-additives/evaluation-reports.


title: Provedbena uredba Komisije (EU) 2015/1800 оd 6. listopada 2015. o razvrstavanju određene robe u kombiniranu nomenklaturu

text:
               8.10.2015

               HR

               Službeni list Europske unije

               L 263/16

         PROVEDBENA UREDBA KOMISIJE (EU) 2015/1800
   оd 6. listopada 2015.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:

               (1)

               Radi osiguravanja jedinstvene primjene kombinirane nomenklature koja je priložena Uredbi (EEZ) br. 2658/87, potrebno je donijeti mjere za razvrstavanje robe iz Priloga ovoj Uredbi.

               (2)

               Uredbom (EEZ) br. 2658/87 utvrđena su opća pravila o tumačenju kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Unije, a u cilju primjene tarifa i drugih mjera povezanih s trgovinom robom.

               (3)

               U skladu s navedenim općim pravilima robu opisanu u stupcu 1. tablice u Prilogu ovoj Uredbi potrebno je razvrstati u odgovarajuću oznaku KN iz stupca 2., a na temelju obrazloženja navedenog u stupcu 3. te tablice.

               (4)

               Primjereno je odrediti da u skladu s člankom 12. stavkom 6. Uredbe Vijeća (EEZ) br. 2913/92 (2) korisnik može obvezujuće tarifne informacije izdane za robu na koju se odnosi ova Uredba, a koje nisu u skladu s ovom Uredbom, nastaviti navoditi tijekom određenog razdoblja. Trebalo bi odrediti da to razdoblje traje tri mjeseca.

               (5)

               Mjere predviđene u ovoj Uredbi u skladu su s mišljenjem Odbora za Carinski zakonik,

         DONIJELA JE OVU UREDBU:
   Članak 1.
   Roba iz stupca 1. tablice u Prilogu razvrstava se u kombiniranu nomenklaturu u oznaku KN iz stupca 2. te tablice.
   Članak 2.
   Obvezujuće tarifne informacije koje nisu u skladu s ovom Uredbom mogu se nastaviti navoditi u skladu s člankom 12. stavkom 6. Uredbe (EEZ) br. 2913/92 tijekom razdoblja od tri mjeseca od datuma stupanja na snagu ove Uredbe.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u državama članicama u skladu s Ugovorima.
      Sastavljeno u Bruxellesu 6. listopada 2015.

            Za Komisiju,

            u ime predsjednika,

         Heinz ZOUREK

            Glavni direktor za oporezivanje i carinsku uniju

      (1)  SL L 256, 7.9.1987., str. 1.

      (2)  Uredba Vijeća (EEZ) br. 2913/92 od 12. listopada 1992. o Carinskom zakoniku Zajednice (SL L 302, 19.10.1992., str. 1.).

      PRILOG

                  Opis robe

                  Razvrstavanje
                  (oznaka KN)

                  Obrazloženje

                  (1)

                  (2)

                  (3)

                  Prijenosni elektronički uređaj dimenzija 7 × 60 × 110 mm i težine 100 g koji se sastoji od sljedećih glavnih sastavnih dijelova u zajedničkome plastičnom kućištu:

                              —

                              LED pokaznik u boji sa zaslonom osjetljivim na dodir s dijagonalnim mjerama zaslona 8,9 cm (3,5 inča) i rezolucijom od 960 × 640 piksela,

                              —

                              središnja procesorska jedinica,

                              —

                              memorija RAM od 256 MB,

                              —

                              kapacitet za pohranu od 32 GB,

                              —

                              modul za bežično povezivanje s drugim uređajima i s internetom,

                              —

                              punjiva litijeva baterija,

                              —

                              zvučnik,

                              —

                              mikrofon i

                              —

                              kamera za snimanje videa i fotografija.

                        Opremljen je sljedećim sučeljima:

                              —

                              priključak za punjenje uređaja i spajanje na druge uređaje, na primjer stroj za automatsku obradu podataka (ADP) i

                              —

                              3,5-milimetarski priključak.

                        Uređaj korisniku omogućuje, među ostalim, povezivanje s internetom, preuzimanje, izvršavanje i izmjenu programskih aplikacija, primanje i slanje e-pošte, igranje igara te preuzimanje, snimanje i reprodukciju glazbe, videa i fotografija.

                  8471 30 00

                  Razvrstavanje se utvrđuje u skladu s općim pravilima 1 i 6 za tumačenje kombinirane nomenklature, napomenom 3 uz odsjek XVI, napomenom 5(A) uz poglavlje 84 i nazivom oznaka KN 8471 i 8471 30 00.
                  Uređaj je konstruiran za obavljanje dviju ili više dopunskih ili alternativnih funkcija u smislu napomene 3 uz odsjek XVI (obrada podataka, komunikacija putem bežične mreže, snimanje i reprodukcija zvuka i videa, snimanje videa i fotografija, prikazivanje fotografija i videa).
                  S obzirom na objektivna svojstva uređaja, a posebno njegove mogućnosti preuzimanja, pohrane, izmjene i izvršavanja programa, glavna mu je funkcija obrada podataka (vidjeti i mišljenja o razvrstavanju Harmoniziranog sustava 8471.30/2., 3. i 4.). Ostale se funkcije smatraju sekundarnima.
                  Uređaj se stoga razvrstava u oznaku KN 8471 30 00 – prijenosni strojevi za automatsku obradu podataka, mase ne veće od 10 kg, koji se sastoje barem od središnje procesorske jedinice, tipkovnice i pokaznika.